Diari Oficial de la Generalitat Valenciana


Sumari del DOGV 3943, del 20-02-2001 (2001/1495)

RESOLUCIÓ d'1 de febrer de 2001, del president de l' Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes en el marc del Pla de Foment de la Investigació, Desenvolupament i Innovació en Empreses de Base Tecnològica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3943

Data del DOGV
:   20-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1495


Data del document
:   01-02-2001

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Descriptors 

:   * petita i mitjana empresa
    * suport econòmic
    * ajuda pública
    * tecnologia
    * ajuda a la indústria
    * innovació
    * ajuda a les empreses
    * recerca i desenvolupament

RESOLUCIÓ d'1 de febrer de 2001, del president de l' Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes en el marc del Pla de Foment de la Investigació, Desenvolupament i Innovació en Empreses de Base Tecnològica. [2001/M1495]
  
Article 1. Objectiu i àmbit
  
L'objectiu d'aquesta resolució és convocar les ajudes de l'IMPIVA en el marc del Pla de Foment de la Investigació, Desenvolupament i Innovació (I+D+I) en Empreses de Base Tecnològica i aprovar les bases dels programes que componen l'esmentat pla, establerts en l'annex.
  
Article 2. Marc normatiu
  
Les ajudes recollides en aquesta resolució es concediran d'acord amb allò establit en l'Ordre de 21 de desembre de 2000, de la Conselleria d'Indústria i Comerç, sobre la concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), publicada en el Diari Oficial de la Generalitat Valenciana número 3.906, de 28 de desembre de 2000.
  
Article 3. Línies pressupostàries
  
1. Les ajudes previstes en aquesta convocatòria seran finançades d'acord amb el crèdit disponible en el pressupost de la Generalitat Valenciana per a cada finalitat, amb càrrec a la secció, línia i import global que es relaciona a continuació:
  
2. Aquestes dotacions es podran veure afectades per les modificacions pressupostàries que al llarg de l'exercici es podrien produir.
  
Article 4. Beneficiaris
  
1. Podran acollir-se a aquestes ajudes les petites i mitjanes empreses industrials o que prestenserveis a la indústria i que desenvolupen alguna de les activitats relacionades en l'annex d'activitats subvencionables, depenent d'allò establert en els diferents programes. Seran considerades pyme aquelles que complisquen amb la definició que estableix la Recomanació de la Comissió Europea (DOCE núm. L107/4, de 30 d'abril de 1996).
  
2. Els beneficiaris hauran de tenir la seu social o l'establiment de producció en la Comunitat Valenciana i els projectes objecte d'ajuda hauran d'estar localitzats en l'esmentat territori.
  
3. Es consideraran empreses de base tecnològica aquelles que reunisquen alguna de les següents característiques:
  
- Que exploten projectes d'I+D.
  
- Que operen en sectors industrials d'alta tecnologia.
  
- Que compten amb alts nivells d'inversió en I+D+I.
  
- Que la seua propietat industrial siga de caràcter tecnològic protegida.
  
- Que convertisquen el coneixement tecnològic en nous productes o processos per a la seua introducció en el mercat.
  
Per a la consideració d'una empresa com a empresa de base tecnològica, l'IMPIVA analitzarà les dades sobre l'esmentat extrem en la memòria tècnica i podrà requerir qualssevulla altres dades, informes complementaris o accions de comprovació que estime necessaris.
  
4. Les condicions per a ser beneficiari hauran de mantenir-se fins el moment del pagament de la subvenció.
  
Article 5. Supòsits especials
  
Excepcionalment es podran recolzar els projectes presentats per sol·licitants que reunisquen unes característiques diferents a les establertes amb caràcter general, quan s'estimen rellevants en atenció a les línies de política industrial.
  
Article 6. Presentació de sol·licituds
  
1. Els sol·licitants hauran de presentar la següent documentació:
  
1.1. a) Sol·licitud normalitzada, complimentada en imprés-paper facilitat per l'IMPIVA, o bé a través dels impresos obtinguts mitjançant suport electrònic (aplicació CD o pàgina web de l'IMPIVA www.impiva.es), i en aquest cas, es presentaran dues còpies de l'imprés.
  
b) Memòria tècnica del projecte en funció del programa al qual se sol·liciten ajudes, segons model facilitat per l'IMPIVA.
  
c) Fotocòpia de la targeta d'identificació fiscal, o DNI si és empresari individual.
  
d) Fotocòpia de l'últim rebut de l'impost sobre activitats econòmiques (IAE) i, en el seu defecte, l'alta d'aquest.
  
e) Fotocòpia del poder de representació, o document equivalent segons les prescripcions legals, del firmant de la sol·licitud, en el seu cas.
  
f) Fotocòpia del contracte/acta de constitució i estatuts vigents: es podrà optar per presentar-los junt amb la sol·licitud, o posteriorment en cas que l'ajuda siga concedida.
  
1.2. En el cas d'ajudes en forma de bonificació d'interessos, s'haurà d'aportar igualment:
  
 a) Còpia de la sol·licitud d'aval a l'entitat avalista.
  
2. No serà necessari aportar la documentació relacionada en els punts c), d) e) i f) de l'apartat anterior que ja estiga en poder de l'IMPIVA, sempre que es mantinga vigent i no hagen transcorregut més de cinc anys des de la finalització del procediment al qual corresponguen.
  
3.Les sol·licituds hauran de presentar-se amb anterioritat a la realització dels projectes.
  
Article 7. Lloc de presentació de sol·licituds i termini
  
1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació, o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú:
  
- IMPIVA Alacant: Avinguda dels Esportistes Germans Torres, s/n. 03499 l'Albufereta (Alacant)
  
- IMPIVA Castelló de la Plana: avinguda del Mar, s/n. 12709 Castelló
  
- IMPIVA València: plaça de l'Ajuntament, 6. 46102 València.
  
En el cas que s'optara per presentar la sol·licitud en una oficina de Correus, haurà de fer-se en un sobre obert perquè la instància siga datada i segellada pel funcionari de Correus abans de ser certificada.
  
2. El termini de presentació de sol·licituds començarà el dia següent de la publicació d'aquesta disposició en el Diari Oficial de la Generalitat Valenciana.
  
3. El termini de presentació de sol·licituds acabarà en les dates indicades en les bases de cada programa. Depenent dels diferents programes, les sol·licituds d'ajuda aniran avaluant-se periòdicament fins que s'haja esgotat el crèdit consignat a l'efecte.
  
4. Amb la finalitat de potenciar l'assoliment dels objectius d'aquesta resolució, l'IMPIVA podrà traslladar les sol·licituds a uns altres programes o a unes altres convocatòries d'ajudes.
  
Article 8. Projectes plurianuals
  
Quan es tracte d'un projecte de caràcter plurianual:
  
a) Haurà d'indicar-se en la memòria tècnica cadascuna de les seues fases i l'exercici en el qual es realitzaran.
  
b) La sol·licitud d'ajuda haurà de presentar-se per a cadascuna de les fases en l'exercici en el qual vaja a executar-se sense que la concessió d'ajuda per a una d'elles condicione la de futures fases, excepte que el programa faça menció a procediments específics diferents.
  
Les futures concessions se supeditaran a l'existència d'un programa que empare les actuacions proposades i els resultats assolits.
  
Podran contemplar-se com a costs elegibles els produïts des de la finalització del termini de justificació de l'exercici anterior.
  
Article 9. Resolució de la concessió d'ajudes
  
El president de l'IMPIVA resoldrà sobre l'adjudicació de les ajudes, mitjançant resolució o mitjançant la subscripció del corresponent conveni, fixant expressament la quantia, i incorporant, en el seu cas, les condicions i les obligacions a les quals haja de subjectar-se el beneficiari.
  
La resolució dictada pel President posarà fi a la via administrativa, i el seu contingut serà notificat de forma individualitzada a cadascun dels interessats.
  
L'adjudicació de les ajudes, la forma de les quals siga la bonificació d'interessos, quedarà condicionada a l'efectiva concessió del préstec per l'entitat bancària.
  
Article 10. Projectes que reforcen la política social
  
D'acord amb els criteris de valoració que s'establisquen respectivament en cadascun dels programes, es valorarà positivament els projectes presentats per certes categories de persones desfavorides socialment que experimenten condicions, situacions i necessitats especials a l'hora d'emprendre activitats empresarials o insertar-se en el mercat laboral.
  
Article 11. Obligacions dels beneficiaris
  
Seran obligacions del beneficiari:
  
a) Realitzar l'activitat objecte de la subvenció i acreditar la seua realització en la forma fixada en la notificació de l'ajuda en la data límit del 15 de novembre de 2001, excepte que se n'establisca una diferent. L'acreditació de les despeses i de les inversions es realitzarà mitjançant la presentació de justificants de despeses i de pagament en la proporció que s'indique.
  
b) Respondre de la veracitat dels documents aportats.
  
c) Trobar-se al corrent de les obligacions tributàries i front a la Seguretat Social en el moment de la concessió de l'ajuda, circumstància que s'acreditarà en la forma i en el termini que s'establisca per l'IMPIVA. Resten exempts els beneficiaris que reben una ajuda inferior o igual a 300.000 pessetes (1.803,04 euros) per projecte.
  
d) Acreditar la seua personalitat jurídica, referida al moment de sol·licitud de l'ajuda, en la forma i en el termini que s'establisca per l'IMPIVA.
  
e) Sotmetre's a les actuacions de comprovació i verificació de l'activitat subvencionada efectuades per l'IMPIVA o altres òrgans de la Unió Europea, així com a les actuacions de control financer de la Intervenció General de la Generalitat Valenciana en relació amb les ajudes rebudes.
  
f) Comunicar a l'IMPIVA la sol·licitud o obtenció d'altres ajudes per a la mateixa finalitat procedents de qualssevulla altra administració o elts públics, indicant el percentatge i la quantia de l'ajuda.
  
g) Actualitzar la documentació presentada que haguera patit alguna modificació.
  
h) Mantenir durant un mínim de cinc anys les inversions subvencionades.
  
i) Efectuar totes les mesures d'informació i de publicitat que establisca la normativa europea pel que fa a les activitats en les quals intervinguen els fons estructurals o altres fons.
  
j) Els projectes de inversió hauran de finançar-se com a mínim mitjançant recursos propis no subvencionables fins un total del 25%.
  
k) En el cas d'ajudes la forma de les quals siga la bonificació d'interessos, haurà de presentar-se la pòlissa de finançament i la pòlissa del préstec, en la forma i en el termini que s'establisca per l'IMPIVA.
  
l) Mantenir els terminis d'amortització estipulats en la concessió dels préstecs bonificats al tipus d'interés.
  
m) Complir totes les altres obligacions que els conferisquen les lleis i qualsevol altra disposició en vigor.
  
Article 12. Justificació de despeses
  
1. Les factures presentades per a la justificació dels projectes hauran de complir allò disposat pel Reial Decret 2.402/1985, de 18 de desembre i la resta de la normativa vigent.
  
2. Sols seran tinguts en compte els justificants de data posterior al registre d'entrada del document de sol·licitud d'ajuda.
  
3. No s'acceptaran com a justificants de realització del projecte, les factures derivades de la contractació amb empreses o entitats vinculades amb el beneficiari de l'ajuda, excepte justificació expressa que haurà de ser valorada per l'IMPIVA. S'entén per empresa o entitat vinculada aquella en la qual el 25% o més del seu capital, dels seus drets de vot, la participació, o qualsevol altre sistema de control pertanguen directament al beneficiari de l'ajuda o conjuntament a diverses entitats vinculades a aquest..
  
Article 13. Pagament de les ajudes
  
L'IMPIVA procedirà al pagament de l'ajuda una vegada s'haja executat el projecte i complit les obligacions per part del beneficiari.
  
Es podrà bestreure el pagament de l'ajuda prèvia presentació per part del beneficiari d'aval bancari per la quantia bestreta, constituït d'acord amb la normativa vigent, en els serveis territorials de la Conselleria d'Economia i Hisenda.
  
Els percentatges de l'ajuda bestreta podran ser amb caràcter general del 15% per a les transferències de capital (inversions) i del 40% per a les transferències corrents (despeses), sense perjudici de la modificació a l'alça que podria aprovar-se d'acord amb allò establit en la Llei d'Hisenda Pública de la Generalitat Valenciana.
  
Disposició addicional
  
Primera
  
Les ajudes descrites compten amb el finançament del Fons Europeu de Desenvolupament Regional (FEDER) a través del Programa Operatiu de la Comunitat Valenciana, així com d'altres possibles fons, i són d'aplicació les disposicions que els regulen.
  
Segona
  
Aquelles ajudes concedides a l'empara d' aquesta resolució, que no estiguen enquadrades en cap dels règims d'ajuda recollits en l'Ordre de 21 de desembre de 2000, de la Conselleria d'Indústria i Comerç, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), publicada en el Diari Oficial de la Generalitat Valenciana número 3.906, de 28 de desembre de 2000, quedaran incloses en l'àmbit d'aplicació del Reglament (CE) número 70/2001 de la Comissió, relatiu a l'aplicació dels articles 87 i 88 del Tractat CE a ajudes estatals a les petites i mitjanes empreses.
  
Disposició transitòria
  
Amb caràcter excepcional podran ser preses en consideració les sol·licituds presentades amb anterioritat a la publicació d'aquesta convocatòria en el Diari Oficial de la Generalitat Valenciana, sempre que siguen posteriors a la data de finalització de la convocatòria de 2000, i les característiques del sol·licitant i l'objecte d'ajuda puga emmarcar-se en alguna de les actuacions previstes en aquesta resolució.
  
Disposició final
  
Es faculta al director general de l'IMPIVA per a dictar les resolucions necessàries per al desenvolupament, eficàcia i execució d'aquesta resolució.
  
València, 1 de febrer de 2001.- El president de l'IMPIVA: Fernando V. Castelló Boronat.
  
ANNEX D'ACTIVITATS SUBVENCIONABLES
  
- SEGONS LA CLASSIFICACIÓ DE L'IMPOST D'ACTIVITATS ECONÒMIQUES-
  
PLA DE FOMENT DE LA I+D+I EN EMPRESES DE BASE TECNOLÒGICA
  
CONVOCATÒRIA IMPIVA 2001
  
SECCIÓ 1: ACTIVITATS EMPRESARIALS
  
INDÚSTRIES
  
DIVISIÓ 1: ENERGIA I AIGUA. Completa.
  
DIVISIÓ 2: EXTRACCIÓ I TRANSFORMACIÓ DE MINERALS NO ENERGÈTICS I PRODUCTES DERIVATS. INDÚSTRIA QUÍMICA. Completa.
  
DIVISIÓ 3: INDÚSTRIES TRANSFORMADORES DELS METALLS, MECÀNICA DE PRECISIÓ. Completa.
  
DIVISIÓ 4: ALTRES INDÚSTRIES MANUFACTURERES. Completa.
  
DIVISIÓ 5: CONSTRUCCIÓ. Completa.
  
DIVISIÓ 6: Únicament els següents epígrafs:
  
Epígraf 612.2. Exclusivament tècniques de multiplicació, propagació i reproducció d'espècies vegetals.
  
Epígraf 644.1. Únicament elaboració de pa, pastisseria, confiteria i similars, i de llet i de productes làctics
  
Epígraf 677.9. Altres serveis d'alimentació propis de la restauració.
  
SERVEIS
  
Els epígrafs indicats a continuació seran recolzables sempre que els projectes presentats estiguen directament relacionats amb les activitats industrials de l'apartat anterior:
  
Grup 722 Transport de mercaderies per carretera (queda exclosa l'adquisició de material de transport).
  
Grup 769 Altres serveis de telecomunicació
  
Grup 843 Serveis tècnics (enginyeria, arquitectura, etc.).
  
Grup 845 Explotació electrònica per compte de tercers.
  
Grup 936 Investigació científica i tècnica
  
Grup 961 Producció i serveis relacionats amb la cinematografia, fins i tot vídeo.
  
Nota relativa a determinades activitats empresarials
  
La concessió d'ajudes als sol·licitants, l'activitat empresarial dels quals s'enquadre en els sectors que la Comissió Europea considera sensibles i per als quals existeix normativa comunitària específica, estarà supeditada a allò disposat per aquesta per a cada cas concret.
  
Activitats subvencionables afectades segons la classificació de l'Impost d'Activitats Econòmiques:
  
Divisió 2: Epígrafs 222.1, 222.2, 222.3, 222.5, 223.1, 223.2, 223.3, 223.4 i 251.6
  
Divisió3: Epígrafs 361.1, 361.2, 361.3, 361.4. Grups 371 i 372
  
Divisió 4: Agrupacions 41 i 42
  
Divisió 6: Epígrafs 612.2 i 644.1
  
PLA DE FOMENT DE LA I+D+I EN EMPRESES DE BASE TECNOLOGICA
  
PROGRAMA D'INNOVACIÓ I DIVERSIFICACIÓ TECNOLÒGICA
  
OBJECTIU
  
El foment de la I+D+I aplicada a les empreses amb potencial tecnològic. La potenciació de la capacitat investigadora i tecnològica dels centres d'investigació i de desenvolupament tecnològic d'aplicació industrial, estimulant iniciatives de cooperació tecnològica empresarial i, en particular, les de col·laboració centre tecnològic-empresa.
  
BENEFICIARIS
  
Pymes amb seu social o establiment productiu en la Comunitat Valenciana que desenvolupen alguna de les activitats subvencionables previstes en l'annex de la Resolució de convocatòria corresponent.
  
ACTUACIONS RECOLZABLES
  
Projectes empresarials de desenvolupament tecnològic que suposen l'obtenció de productes, de processos o de serveis innovadors o millors tecnològicament, respecte a allò ja existent en la Comunitat Valenciana.
  
Els projectes podran realitzar-se conforme a una de les següents modalitats:
  
1.Projectes empresarials individuals.
  
2.Projectes empresarials en cooperació, sota contracte, amb centres tecnològics.
  
Es consideraran els projectes que suposen:
  
- Projectes d'investigació industrial. Es considera investigació industrial, la investigació planificada l'objecte de la qual siga l'adquisició de nous coneixements que puguen resultar d'utilitat per a la creació de nous productes, processos o serveis, o contribuir a millorar considerablement els productes, els processos o els serveis ja existents.
  
- Projectes d'investigació precompetitiva, entenent per aquesta la materialització dels resultats de la investigació industrial en un plànol, esquema o disseny per a productes, processos o serveis nous, modificats o millorats, destinats a la seua venda o la seua utilització, inclosa la creació d'un primer prototipus no comercialitzable.
  
- La realització de «demostradors» que, en forma de plantes o prototipus precompetitius, oferisquen les possibilitats de transferència i d'aplicació al sector productiu.
  
- Accions que afavorisquen la participació en programes europeus d'investigació i de desenvolupament tecnològic
  
TIPUS D'AJUDA
  
- Per a projectes tipus 1: subvenció a fons perdut fins el 45% del cost elegible del projecte.
  
- Per a projectes tipus 2: subvenció a fons perdut fins el 45% de la part elegible del projecte realitzat per l'empresa i el 70% del cost del contracte amb el centre tecnològic.
  
COSTS ELEGIBLES
  
01 SERVEIS EXTERNS
  
En el cas de projectes empresarials de tipus 2 el cost del contracte amb el centre tecnològic té una importància singular i, per tant, un tractament diferent pel que fa al percentatge de recolzament segons s'indica en l'apartat de tipus d'ajuda.
  
02 DESPESES CORRENTS
  
Materials i components emprats
  
03 RECURSOS PROPIS (PERSONAL PROPI)
  
Recursos humans de caràcter tècnic associats al projecte
  
06 INVERSIONS NO PRODUCTIVES
  
Equips de laboratori i d'experimentació
  
07 ALTRES
  
Adquisició de tecnologia documentada (patents, llicències,...)
  
TERMINI DE SOL·LICITUD
  
Podran presentar-se sol·licituds per a aquest programa durant tot l'exercici 2001 fins l'esgotament dels fons disponibles.
  
PLA DE FOMENT DE LA I+D+I EN EMPRESES DE BASE TECNOLOGICA
  
PROGRAMA DE CREACIÓ DE MICROEMPRESES DE BASE TECNOLÒGICA
  
OBJECTIU
  
Facilitar la creació de noves empreses de base tecnològica, millorant l'accés dels emprenedors a un finançament preferent definit en el article 4 de la resolució de la convocatòria d'ajudes, amb l'objectiu de fomentar la innovació o la diversificació del teixit industrial de la Comunitat Valenciana.
  
BENEFICIARIS
  
Pymes amb especial atenció a les microempreses de nova creació amb seu social o establiment productiu en la Comunitat Valenciana, que realitzen alguna de les activitats subvencionables relacionades en l'annex de la Resolució de convocatòria corresponent, així com pymes ja existents que posen en marxa noves activitats de base tecnològica. S'entendrà de nova creació, a efectes d'aquest programa d'ajudes, quan la data de constitució de les empreses siga posterior al 30 de maig de 2000.
  
ACTUACIONS RECOLZABLES
  
Actuació 1: préstecs avalats per una entitat autoritzada pel Ministeri d'Economia, dirigits a inversions en maquinària i equips innovadors, i despeses necessàries per a la posada en marxa de nous projectes industrials.
  
Actuació 2: avals concedits a través del fons de garantia constituït per l'IMPIVA. Tindran prioritat les inversions de major nivell tecnològic.
  
Es prioritzaran els projectes procedents dels Centres Europeus d'Empreses Innovadores de la Comunitat Valenciana (CEEIs)
  
Excepcionalment, es podrà donar suport a l'adquisició d'actius finançats mitjançant operacions de leasing financer per als quals s'haja presentat sol·licitud d'ajuda a l'IMPIVA durant el període comprés entre el 30 de maig de 2000 i la data de publicació de la convocatòria d'aquest programa.
  
En cap cas la subvenció resultant podrà superar els percentatges màxims establerts en el règim d'ajudes aprovat per la Comissió Europea.
  
TIPUS D'AJUDA
  
Actuació 1
  
Bonificació al tipus d'interés.
  
- Ajuda de fins 5 punts percentuals del tipus d'interés anual.
  
- Operació màxima subvencionable: 50 milions de pessetes (300.506 euros)
  
- Import mínim de l'operació: un milió de pessetes (6.010 euros)
  
- Termini del préstec: 7 o 5 anys amb 2 o 1 de carència respectivament, o sense carència. La subvenció reduirà el principal del préstec i serà abonada tot d'una.
  
Actuació 2
  
Avals
  
- Límit màxim de l'aval: 50 milions de pessetes (300.506 euros)
  
- Termini de l'aval: màxim de 7 anys amb 2 de carència
  
- Aval màxim: 75% de l'import total del projecte.
  
COSTS ELEGIBLES
  
05 INVERSIONS PRODUCTIVES
  
Màquines i equips vinculats a projectes d'innovació tecnològica.
  
07 ACTIUS IMMATERIALS
  
Patents, llicències d'explotació o coneixements tècnics patentats o no patentats. Les inversions en actius immaterials subvencionables no superaran el 25% de l'import dels actius materials subvencionables.
  
TERMINIS
  
Actuació 1: préstecs avalats. Fins el 27 de setembre de 2001.
  
Actuació 2: avals: Podran presentar-se sol·licituds al llarg de tot l'exercici 2001.
  
LLOC DE PRESENTACIÓ
  
IMPIVA
  
València. Plaça de l'Ajuntament, 6. 46796 € València
  
Alacant. Avinguda dels Esportistes Germans Torres, s/n. 03815 € l'Albufereta (Alacant)
  
Castelló de la Plana. Avinguda del Mar, s/n. (cantó c/ Gínjols), 12947 € Castelló de la Plana
  
S.G.R.
  
València. Carrer d'Amadeu de Saboia, 1. València
  
Alacant. Avinguda de Ramon y Cajal, 6. Alacant